b'\n_START_ARTICLE_\nSocijalisti\xc4\x8dka stranka Hrvatske\n_START_PARAGRAPH_\nSocijalisti\xc4\x8dka stranka Hrvatske ili Socijalisti\xc4\x8dki savez Hrvatske - Savez socijalista Hrvatske (SSH) biv\xc5\xa1a je politi\xc4\x8dka stranka lijeve orijentacije koja je djelovala u Hrvatskoj ranih 1990-ih. Njezin predsjednik bio je \xc5\xbdeljko Ma\xc5\xbear._NEWLINE_SSH je prije dolaska demokracije u Hrvatskoj postojao kao dru\xc5\xa1tveno-politi\xc4\x8dka organizacija pod nazivom Socijalisti\xc4\x8dki savez radnog naroda Hrvatske, odnosno krovna organizacija za sve pojedince i organizacije "pod vodstvom" SKH-a. Prije prvih vi\xc5\xa1estrana\xc4\x8dkih izbora 1990. SSRNH se reformirao u Socijalisti\xc4\x8dku stranku Hrvatske, isto kao \xc5\xa1to su se komunisti reformirali u tada\xc5\xa1nju Stranku demokratskih promjena. Na izborima su se obje stranke natjecale u bloku i bile pora\xc5\xbeene i SSH je po\xc4\x8deo nestajati._NEWLINE_Nakratko je vra\xc4\x87en u \xc5\xbeivot kada mu je na \xc4\x8delo godine 1992. stupio ugledan zagreba\xc4\x8dki odvjetnik Silvije Degen te se kandidirao na predsjedni\xc4\x8dkim izborima._NEWLINE_Svojevrsna nasljednica stranke je 1994. godine osnovana Akcija socijaldemokrata Hrvatske.'